Besnik Jakaj

Besnik Jakaj (lindur më 10 tetor 1972) është mjek nefrolog, kandidat për deputet i Lëvizjes Socialiste për Integrim në zgjedhjet për kuvendin 2021, në zonën zgjedhore të qarkut Tiranë. 

 Biografia 
parapamje|Puka
Besnik Jakaj është lindur në Iballë të Pukës më 10 tetor 1972. Prej 26 janarit të vitit 2006 është  i martuar me Mirela Neli Jakaj, me profesion farmaciste dhe nga kjo martesë kanë ardhur në jetë 2 fëmijë.

 Edukimi 
Ai është diplomuar për mjekësi të përgjithshme në Fakultetin e Mjekësisë në Universitetin e Tiranës (1992-1998). Prej vitit 2000-2003 Jakaj është specializuar për Nefrologji dhe ka marrë titullin mjek Nefrolog.

Ndërsa për  6 muaj midis vitit 2005 dhe 2006 ai ka ndjekur një kurs me kohë të plotë për Menaxhim dhe Drejtim të Sistemit Shëndetësor nga Universiteti i Monreal i Kanadasë dhe kooperacioni i Zvicrës.

Prej viti 2008-2010 Jakaj bëri Shkollën Post Universitare të Mjekësisë. Më tej duke filluar që nga viti 2017 Besnik Jakaj është në proces Doktorature. Jakaj ka të mbrojtur gjuhën angleze. 

 Karriera profesionale 
Pas diplomimit në Fakultetin e Mjeksisë, ai punoi për një periudhë 1-vjeçare 1999-2000 si mjek familje. Prej vitit 2000-2003 vazhdoi specializimin në degën e Nefrologjisë dhe pas mbarimit u kthye në punë si mjek nefrolog pranë Qendrës Spitalore Nënë Tereza, profesion që e vazhdoi deri në vitin 2005.

Që prej vitit 2005 Jakaj ka mbajtur poste të larta drejtuese në fushën e shëndetësisë si:

Drejtor i Burimeve Njerëzore dhe Edukimit në vazhdim në Ministrinë e Shëndetësisë (2005-2006)

Drejtor i Përgjithshëm pranë ISHP (2006-2007)

Drejtor i Përgjithshëm pranë Qendrës Kombëtare të Kontrollit të Barnave (2007-2012).

Drejtor Ekzekutiv pranë Med Impex (2012-2013)

Drejtor i Vlerësimit dhe Komunikimit të Riskut pranë Autoritetit Kombëtar të Ushqimit (2013-2017)

Drejtor Marketingu pranë Med Impex Sh.P.K në Prishtinë (2018-2019)

 Karriera politike 
Besnik Jakaj ka qenë anëtar i Forumit Rinor të Partisë Demokratike të Shqipërisë nga viti 1998-2012. Po në vitin 1998-2012 ai u bë Drejtues Politik i rrethit të Pukës dhe i njësisë numër 4 në Tiranë për Partinë Demokratike të Shqipërisë.

Ndërsa nga viti 1999-2012 ka qenë anëtar i Këshilllit Kombëtar në Partinë Demokratike të Shqipërisë. Prej viti 2012 është mbështetës aktiv i Lëvizjes Socialiste për Integrim, ndërsa prej muajit dhjetor 2020 Jakaj është bërë Anëtar i Kryesisë në Lëvizjen Socialiste për Integrim dega Tiranë si dhe koordinator e Drejtues Politik i  njësisë 11 dhe i njësisë 5 në Tiranë.

 Referime